Magne Sandgård kigger på sin nabos byggeri. Snart vil hans udsigt forsvinde. Jammerbugt har nemlig givet naboen lov til at bygge til, så huset blandt andet forlænges med adskillige meter. - Det er både for stort. Det er både for stort og det overtræder lokalplanen, siger Magne Sandgård. Lokalplanen for området er fra 1953, og ifølge den byplanvedtægt, som er gældende, må der kun begges på en tiendedel af grunden. - Det vil sige, at hvis man har en grund på 1.250 kvadratmeter, må man bygge 125. Kommune: - Lokalplanen trænger til revidering Jammerbugt Kommune har givet tilladelse til at Magne Sandgårds nabo kan opføre et byggeri på 150 kvadratmeter. I følge kommunens forvaltning er det ikke over 10 procent af grunden, da de regner fællesarealet med. - En lokalplan fra 1953, som rent faktisk er ældre end mig selv – og jeg er jo ikke helt ny – der må man sige, at den trænger til revidering, siger I nye lokalplaner for sommerhusområder i Jammerbugt Kommune tillader kommunen byggerier på op til 180 kvadratmeter. - Det er lidt svært at bygge efter principper fra 1953 og så nu her. Derfor er det at vi prøver at opgradere vores lokalplaner, og vi er ikke nået til den her område endnu. Magne mister udsigten Ifølge en deklaration fra 1975 skal sommerhusene i området placeres indenfor et særlig byggefelt. - Byggefeltet er overtrådt med cirka 13 meter med det byggeri, der er i gang, siger Magne Sandgård. Ifølge kommunen er der kun krav til byggefeltet ud mod veje, og altså ikke i den ende, hvor der skal bygges til. Og i øvrigt er det kommunen selv, som afgør, om deklarationens bestemmelser skal håndhæves eller ej. Magne Sandgård har klaget til byggeklageenheden over byggetilladelsen til naboen. - Og det tager jo vores udsigt, den herligheds-værdi vi i sin tid fandt her for over 20 år siden, det var netop at man havde udsigten ind mod klitten. Byggetilladelsen indeholdt ikke mindstekrav Byggeklageenheden har besluttet, at Jammerbugt Kommue sagsbehandling skal gå om, da byggetilladelsen ikke indeholdt forvaltningslovens mindstekrav til begrundelser på tilladelsen samt at byggetilladelsen ikke indeholdt henvisning til de retsregler den var truffet efter. Det er i følge kommunen sket, fordi man har lavet en byggetilladelse, som er skrevet på forståeligt dansk uden juridske termer og paragraffer. - Så derfor sender vi byggetilladelser og generelt papirer ud fra kommunen på jysk, så alle forstå, hvad der står deri. Men nu er vi blevet bedt om at skrive på juridisk sprog, som minder mere om latin end dansk. Jammerbugt Kommune udstedt en ny tilladelse uden at der er ændret på byggeriet. Magne Sandgård vil nu stævne kommunen. - Jeg vil have det her fjernet, det vil jeg. Jeg vil have min udsigt tilbage. Jeg vil have, at de regler, vi andre er underlagt også gælder for andre, siger han.

Opsummering:
En sommerhusejer ved Hune vil stævne Jammerbugt Kommune. Han mener, at kommunen har givet hans nabo en byggetilladelse, som gør, at huset overskrider både bebyggelsesprocent og byggefeltet.